**Folashade Abugan** (s. 17. joulukuuta 1990) on nigerialainen pikajuoksija. Hänen päämatkansa on 400 metriä. Abugan on matkan nuorten maailmanmestari vuodelta 2008. Hänen ennätyksensä on 50,89. Hän jäi kiinni kiellettyjen aineiden käytöstä Kansainyhteisön kisoissa 2010.

Vuoden 2006 Kansainyhteisön kisoissa Abugan oli vain 15 vuoden ikäisenä 4 × 400 metrin viestissä pronssilla. Saman vuoden nuorten MM-kisoissa Nigerian viestijoukkue oli toinen tehden uuden nuorten Afrikan ennätyksen 3.30,84. Henkilökohtaisella matkalla Abugan oli kahdeksas. Vuoden 2007 Afrikan kisoissa Abugan oli mukana viestin voittaneessa joukkueessa ja oli henkilökohtaisella matkalla kolmas. 

Vuoden 2008 Afrikan mestaruuskilpailuissa Abugan oli omalla ennätysajallaan toinen, viestijoukkue voitti kultaa. Bydgoszczin nuorten MM-kilpailuissa hän voitti kultaa ajalla 51,84. Abugan osallistui myös Pekingin vuoden 2008 kesäolympialaisiin. 400 metrillä hän jäi välieriin, naisten 4 × 400 metrin viestissä Nigerian joukkue oli seitsemäs. 

Abugan karsiutui Berliinin MM-kilpailuissa 2009 400 metrin välierissä, 4 × 400 metrin viestissä Nigeria oli kuudes. Afrikan-mestaruuskilpailuissa 2010 hän sai kultaa pitkässä viestissä ja pronssia 400 metrillä. Delhin Kansainyhteisön kisoissa 2010 hän sai alun perin hopeaa sekä 400 metrillä että 4 × 400 metrin viestissä, mutta menetti mitalit jäätyään dopingtestissä kiinni steroidien käytöstä.

Kilpailukieltonsa jälkeen Abugan kuului viidenneksi sijoittuneeseen Nigerian viestijoukkueeseen Sopotin MM-hallikilpailuissa 2014. Hän sijoittui saman vuoden Glasgow'n Kansainyhteisön kisoissa 400 metrillä viidenneksi ja sai 4 × 400 metrin viestissä hopeaa.

Lähteet
-------

1. 1 2 3 4 5  Folashade Abugan Kansainvälinen yleisurheiluliitto.  (englanniksi)
2. 1 2  Kolmas nigerialainen kärähti Delhissä *yle.fi*.  15.10.2010. Viitattu 17.10.2010.
3. ↑  Athletics Commonwealth Games 2006 at Melbourne (aus) Women: 4 × 400 m Relay *sports123.com*. Viitattu 17.10.2010. (englanniksi)
4. ↑  4x400 Metres Relay - W Final *iaaf.org*. Viitattu 17.10.2010. (englanniksi)
5. ↑  Athletics All Africa Games 2007 at Alger (alg) Women: 4 × 400 m Relay *sports123.com*. Viitattu 17.10.2010. (englanniksi)
6. ↑  Athletics All Africa Games 2007 at Alger (alg) Women: 400 m *sports123.com*. Viitattu 17.10.2010. (englanniksi)
7. ↑  Athletics African Championships 2008 at Addis Ababa (eth) Women: 400 m *sports123.com*. Viitattu 17.10.2010. (englanniksi)
8. ↑  Athletics African Championships 2008 at Addis Ababa (eth) Women: 4 x 400 m Relay *sports123.com*. Viitattu 17.10.2010. (englanniksi)
9. ↑  Athletics Olympic Games 2008 at Beijing (chn) Women: 4 x 400 m Relay *sports123.com*. Viitattu 17.10.2010. (englanniksi)
10. ↑  Athletics World Championships 2009 at Berlin (ger) Women: 4 × 400 m Relay *sports123.com*. Viitattu 17.10.2010. (englanniksi)
11. ↑  Athletics African Championships 2010 at Nairobi (ken) Women: 4 x 400 m Relay *sports123.com*. Viitattu 17.10.2010. (englanniksi)
12. ↑  Sade Abugan *tilastopaja.net*. Viitattu 11.8.2014. (englanniksi)

Aiheesta muualla
----------------

* Esittely Pekingin olympialaisten sivuilla

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |